ΓΡΑΠΤΗ ΕΡΩΤΗΣΗ E-1721/99

υποβολή: Mara Sornosa Martnez (PSE) προς την Επιτροπή

(29 Σεπτεμβρίου 1999)

Θέμα: Η ανάγκη για κατεπείγουσα εφαρμογή της νομοθεσίας όσον αφορά την ασφάλεια στουςπαίθριους χώρους ψυχαγωγίας (Λούνα παρκ)

Η πρόσφατη περίπτωση τετράχονου αγοριού που σκοτώθηκε πέφτοντας από μηχανήματα σε «Λούνα παρκ» στην Torrevieja (Αλικάντε) είναι το τελευταίο από σειρά ατυχημάτων που προκλήθηκαν από ελαττωματικά μηχανήματα σε τέτοιους χώρους ψυχαγωγίας. Κατά τη στιγμή του ατυχήματος, οι κάτοικοι του Αλικάντε είχαν ακόμη πρόσφατο το θάνατο άλλου ανηλίκου στην περιοχή Καμπέλο που έχασε τη ζωή του από ηλεκτροπληξία σε μηχάνημα «Λούνα παρκ» στην περιοχή αυτή.

Σύμφωνα με μελέτη που χρηματοδοτήθηκε από την Επιτροπή το 1995, τα ατυχήματα που έχουν καταγραφεί στουςπαίθριους χώρους ψυχαγωγίας ευθύνονται για την μεγαλύτερη παραμονή σε νοσοκομεία από όλα τα ατυχήματα που συμβαίνουν κατά τον ελεύθερο χρόνο. Η μελέτη επίσης απέδειξε ότι οι έλεγχοι και οι εποπτείες που πραγματοποιούνται στα μηχανήματα αυτά ποικίλλουν σημαντικά μεταξύ των κρατών μελών και ότι η εθνική νομοθεσία στον τομέα αυτό διαφέρει σε πολύ μεγάλο βαθμό. Εξάλλου η Επιτροπή είχε σκοπό να καταρτίσει σχετική οδηγία πράγμα όμως που ποτέ δενλοποιήθηκε. Το Ευρωπαϊκό Κοινοβούλιο πληροφορήθηκε ότι η Διάσκεψη Κορυφής του Εδιμβούργου το 1992 άλλαξε τις προτεραιότητες της Επιτροπής, και αποφάσισε να αποσύρει την προτεινόμενη νομοθεσία για τα τεχνικά πρότυπα για τουςπαίθριους χώρους ψυχαγωγίας. Τέλος, το εκτελεστικό όργανο της Κοινότητας αποφάσισε να αναθέσει στην Ευρωπαϊκή Οργάνωση Τυποποίησης τη θέσπιση ευρωπαϊκής νομοθεσίας για τις τεχνικές προδιαγραφές για τον εξοπλισμό τωνπαίθριων χώρων ψυχαγωγίας.

Η Επιτροπή Ισπανών Καταναλωτών από την πλευρά της και λόγω του ατυχήματος στο Αλικάντε, εξέφρασε την ανησυχία της για το γεγονός ότι η εν λόγω νομοθεσία θα εγκριθεί και θα αρχίσει να ισχύει μετά από 2 έτη τουλάχιστον και κατήγγειλε ότι, στην περίπτωση της Ισπανίας,φίσταται ανησυχητικό νομικό κενό όσον αφορά τις προϋποθέσεις που πρέπει να πληρούν τα μηχανήματα σεπαίθριους χώρους ψυχαγωγίας.

Θα μπορούσε η Επιτροπή να διευκρινίσει σε ποιο στάδιο ευρίσκεται η διαδικασία θέσπισης και έγκρισης ευρωπαϊκών νόμων για τουςπαίθριους χώρους ψυχαγωγίας; Πότε και πώς θα μπορούν οι κοινοτικοί πολίτες να επωφεληθούν στην πράξη από την αντίστοιχη νομοθεσία; Λόγω της σοβαρότητας των ατυχημάτων που συνέβησαν στις εγκαταστάσεις αυτές τί σκοπεύει να πράξει η Επιτροπή για να επιταχύνει την εφαρμογή σε όλη την κοινοτική επικράτεια της εγκριθείσας νομοθεσίας; Δεν πιστεύει η Επιτροπή ότι θα έπρεπε να επανεξετάσει την απόφασή της του 1992 και να αποδώσει στην εν λόγω νομοθεσία το καθεστώς της κοινοτικής οδηγίας;

Απάντηση του κ. Liikanen εξ ονόματος της Επιτροπής

(4 Νοεμβρίου 1999)

Η Επιτροπή συμμερίζεται πλήρως την ανησυχία του Αξιότιμου Μέλους σχετικά με την ασφάλεια στουςπαίθριους χώρους ψυχαγωγίας, πόσο μάλλον όταν, στις περισσότερες περιπτώσεις, πρόκειται για την ασφάλεια παιδιών. Η Επιτροπή δείχνει ιδιαίτερη ευαισθησία όσον αφορά το ατύχημα που συνέβη προσφάτως και προκάλεσε το θάνατο ενός τετράχρονου παιδιού.

Τα στοιχεία, βάσει των οποίων, το Αξιότιμο Μέλος εκθέτει την κατάσταση, συμπίπτουν με εκείνα που παρουσίασε η Επιτροπή, ιδίως στο πλαίσιο των απαντήσεων στις ερωτήσεις E-3167/98 της κας Pollack(1) και H-0669/97 του κ. Willockx, κατά τη διάρκεια της συνόδου του Κοινοβουλίου(2), το Σεπτέμβριο 1997.

Πιο συγκεκριμένα, εάν, σύμφωνα με τη μελέτη που συγχρηματοδότησε η Επιτροπή, τα ατυχήματα που σχετίζονται με τέτοιου είδους δραστηριότητες αναψυχής αντιστοιχούν, κατά μέσο όρο, στο 7,8 % των περιπτώσεων νοσοκομειακής περίθαλψης, εν συγκρίσει με το αντίστοιχο μέσο ποσοστό του 5,5 %, στο οποίο αντιστοιχούν όλα ταπόλοιπα αίτια ατυχημάτων που καταγράφονται από το Ευρωπαϊκό σύστημα παρακολούθησης οικιακών ατυχημάτων και ατυχημάτων κατά τις δραστηριότητες αναψυχής (EHLASS 1987-1988), τα εν λόγω ατυχήματα αντιπροσωπεύουν το 1,2 % των ατυχημάτων που κατεγράφησαν, συμπεριλαμβανομένων, προφανώς, και των ατυχημάτων που προκλήθηκαν στις παιδικές χαρές.

Δεδομένου ότι τα πορίσματα του Ευρωπαϊκού Συμβουλίου του Εδιμβούργου, που διεξήχθη το 1992, δεν έχουν τεθείπό αμφισβήτηση, η Επιτροπή θα ακολουθήσει την πορεία που χάραξε, όταν ανέθεσε την κατάρτιση προτύπων εναρμόνισης για τουςπαίθριους χώρους ψυχαγωγίας, στην Ευρωπαϊκή Οργάνωση Τυποποίησης (CEN).

Σύμφωνα με πληροφορίες που διαβίβασε η Ευρωπαϊκή Οργάνωση Τυποποίησης (CEN), οι έρευνες σχετικά με τα εν λόγω πρότυπα, αναμένεται να αρχίσουν μέσα στο πρώτο τρίμηνο του προσεχούς έτους.

(1) ΕΕ C 135 της 14.5.1999.

(2) Συζητήσεις του Ευρωπαϊκού Κοινοβουλίου (Σεπτέμβριος 1997).